208. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ-ΠΕΡΙΒΑΛΛΟΝΤΟΣ,  ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ Αριθ. 1072007/1457/Α0012 της 31 Ιουλ./30 Αυγ. 2000 (ΦΕΚ Β΄1077) Δικαιολογητικά που απαιτούνται για την απαλλαγή από το φόρο εισοδήματος, τέλη και λοιπές επιβαρύνσεις του εισοδήματος από εκμίσθωση ή παραχώρηση κατοικιών που εκμισθώνονται ή παραχωρούνται στους πληγέντες από το σεισμό στο Νομό Αττικής της 7ης Σεπτεμβρίου 1999. Καθορίζουμε ως δικαιολογητικά για την εφαρμογή της διάταξης της παραγράφου 5 του άρθρου 18 του Ν. 2768/1999 τα εξής: 1.Εφόσον η κατοικία ενοικιάζεται σε σεισμόπληκτο: α)Αντίγραφο του μισθωτηρίου συμβολαίου της κατοικίας θεωρημένο από την αρμόδια δημόσια οικονομική υπηρεσία. β)Επικυρωμένο αντίγραφο αποδεικτικού του αρμόδιου Γραφείου ή Τομέα Αποκατάστασης Σεισμοπλήκτων από το οποίο εμφαίνεται ότι ο σεισμόπληκτος έχει κριθεί δικαιούχος επιδότησης ενοικίου, το ποσό της επιδότησης, καθώς και το  χρονικό διάστημα που αφορά. 2.Εφόσον η κατοικία παραχωρείται δωρεάν σε σεισμόπληκτο: α)Υπεύθυνη δήλωση του Ν. 1599/1986 του ιδιοκτήτη ότι παραχωρεί δωρεάν την κενή κατοικία του για την προσωρινή στέγαση του σεισμόπληκτου …………..…. (αναφέρεται ονοματεπώνυμο, διεύθυνση και τηλέφωνο). β)Υπεύθυνη δήλωση (επικυρωμένη για το γνήσιο της υπογραφής) του σεισμόπληκτου  ότι φιλοξενείται προσωρινά στην κενή κατοικία του ……………….…. (αναφέρεται ονοματεπώνυμο, διεύθυνση και τηλέφωνο). γ)Επικυρωμένο αντίγραφο αποδεικτικού του αρμόδιου Γραφείου ή Τομέα Αποκατάστασης Σεισμοπλήκτων από το οποίο εμφαίνεται ότι ο σεισμόπληκτος έχει κριθεί δικαιούχος επιδότησης  Σελ. 194,784 Τεύχος 1445 Σελ. 54 ενοικίου, το ποσό της επιδότησης, καθώς και το χρονικό διάστημα που αφορά. Η απόφαση αυτή που ισχύει από την έκδοση της και μετά να δημοσιευθεί στην Εφημερίδα της Κυβερνήσεως. 